Amsawal d aferdis agejdan i ɣef tebna tsiwelt, id yessawalen ineḍruyen n teḥkayt. akken id yessefhem REUTER.Y: «Amsawal d win id iḥekkun taḥkayt ɣer daxel n uḍris, imi yella d awal kan deg uḍris-nni, yettban-d deg tenfaliyin n uḍris, deg-s amsawal yesɛa ciṭuḥ n tlelli d lxetyar n umsawal yebɣa ama d argaz neɣ d tameṭṭut» 3 ɛla ḥsab daɣen akken id yenna SALḤI M.A : «Amsawal d awadem amezwaru id yettbanen deg ullis, amsawal d win id yessawalen taḥkayt deg uḍris n tsiwelt, yemgarad ɣef umaru, acku amdan yettidir deg tilawt, ma d amsawal yettili kan deg uḍris. ama d ungal, tullist neɣ d tamacahutt neɣ ssenf n uḍris n tsiwelt, amaru yesnulfay-d taḥkayt ma d amsawal iḥekku-tt-id.» 4